
Vadászfegyverek alkalmazásának lehetőségei fegyveres konfliktusban és háborúban

A dolgozat célja, hogy ismertessem a vadászfegyverek fejlődését, szerepét és alkalmazási módjait, az 1848-49-es szabadságharctól kezdve napjainkig. Továbbá, felhívni a figyelmet arra, hogy ezeket a lőfegyvereket kezelő civilek és katonák, a hatásos és szokatlan harceljárásokat többek között a vadászatok során szerzett tapasztalataikból is merítették. Ezeket alkalmazva, demoralizálták az ellenséget és képesek voltak nagyobb mértékű veszteséget okozni nekik.
A vadászfegyvereket és az ezekhez használt lőszereket a könnyű hozzáférhetőségük miatt, a szabadcsapatok, a paramilitáris erők, partizánok és a gerillák felfegyverzésére alkalmazták. Ezek a fegyverek bár nem képviselnek (képviseltek) nagy tűzerőt, - hisz a rendeltetésszerű használatnál nincs is rá szükség – helyesen alkalmazva mégis képesek felvenni a versenyt a rendszeresített fegyverekkel.
Reményeim szerint sikerül rávilágítanom a Magyarországon civil kézben lévő fegyverek, lőszerek és egyéb eszközök pozitív és negatív felhasználási lehetőségeire, a téma fontosságára, aktualitására.



